พิมพ์ชนก ลือวิเศษไพบูลย์

พิมพ์ชนก ลือวิเศษไพบูลย์ (เกิด 30 กันยายน พ.ศ. 2535) ใบเฟิร์น เป็นนักแสดงชาวไทยเชื้อสายจีน อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ โดยผลงานที่ทำให้เริ่มมีชื่อเสียงคือภาพยนตร์เรื่อง สิ่งเล็กเล็กที่เรียกว่า...รัก ในปี พ.ศ. 2553 ได้รับรางวัลนาฏราช สาขานักแสดงดาวรุ่งหญิงยอดเยี่ยม จากละครเรื่อง หลงไฟ และได้รับรางวัลนาฏราช สาขานักแสดงนำหญิงยอดเยี่ยม จากละครเรื่อง ใบไม้ที่ปลิดปลิว

**ประวัติ**
พิมพ์ชนก เกิดเมื่อวันพุธที่ 30 กันยายน พ.ศ. 2535 ที่กรุงเทพมหานคร เป็นบุตรสาวคนโตของครอบครัวชาวไทยเชื้อสายจีน โดยนามสกุล "ลือวิเศษไพบูลย์" เพี้ยนมาจาก "แซ่หลือ (呂)"  บิดาทำธุรกิจเกี่ยวกับการส่งออก มารดารับราชการเป็นนักสังคมสงเคราะห์ มีน้องชาย 1 คน ในวัยเด็กเธอได้รับการส่งเสริมให้เป็นนักกีฬายิมนาสติกลีลา เคยลงแข่งขันได้เหรียญรางวัลประเภททีมหลายครั้ง ขณะที่พิมพ์ชนกเรียนอยู่ชั้นประถมปีที่ 6 มีทีมงานโมเดลลิ่งที่กำลังค้นหานักแสดงเด็กหน้าใหม่ได้มาพบเข้าที่สนามฝึกซ้อม จึงได้ชักชวนให้มาถ่ายโฆษณารองเท้านักเรียนยี่ห้อหนึ่ง และเป็นจุดเริ่มต้นของการเข้าสู่วงการบันเทิงเป็นครั้งแรก เธอสำเร็จการศึกษาระดับประถมศึกษาจาก โรงเรียนมีนประสาทวิทยา และ โรงเรียนเทพอักษร ระดับมัธยมศึกษาจาก โรงเรียนนวมินทราชินูทิศ เตรียมอุดมศึกษาน้อมเกล้า และสำเร็จ​การศึกษา​ระดับปริญญาตรีจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ

**ผลงาน**

**ผลงานภาพยนตร์**
ก่อนมีชื่อเสียง เธอเป็นนักแสดงสมทบในภาพยนตร์ไทยมาแล้วหลายเรื่อง เช่น ภาพยนตร์สั้นเฉลิมพระเกียรติ แด่พระผู้ทรงธรรม ตอนทะเลของก้อย, ภาพยนตร์ 5 หัวใจฮีโร่, อนึ่ง คิดถึงเป็นอย่างยิ่ง, พ.ศ. 2552 ต่อมาจากการเป็นนักแสดงนำในภาพยนตร์ไทยเรื่อง สิ่งเล็กเล็กที่เรียกว่า...รัก เข้าฉายเมื่อวันที่ 12 สิงหาคม พ.ศ. 2553 ทำให้พิมพ์ชนกมีชื่อเสียงเป็นอย่างมาก เนื่องจากความสามารถในการแสดงของพิมพ์ชนกที่ทำให้ผู้ชมมีความรู้สึกร่วมและคล้อยตามไปกับตัวละครที่แสดงได้เป็นอย่างดี ส่วนผลงานภาพยนตร์ของพิมพ์ชนกเรื่องต่อไป คือ โคตรสู้ โคตรโส ฉายในเดือนธันวาคม พ.ศ. 2553 และเลิฟซัมเมอร์ รักตะลอนออนเดอะบีช ฉายเมื่อตุลาคมปี 2554
เธอร่วมเดินทางไปโปรโมตภาพยนตร์ สิ่งเล็กเล็กที่เรียกว่า...รัก ที่ประเทศจีนเมื่อต้นเดือนมิถุนายน ซึ่งเป็นที่สนใจกับสื่อและแฟนคลับชื่นชอบภาพยนตร์เรื่องนี้และให้การต้อนรับพิมพ์ชนกเป็นอย่างมาก กระแสภาพยนตร์ยังทำให้เธอมีโอกาสได้ร่วมแสดงรับเชิญในภาพยนตร์สัญชาติฟิลิปปินส์ เรื่อง Suddenly It's Magic ที่เข้าฉายในฟิลิปปินส์ปลายเดือนตุลาคม 2555

**ผลงานละครโทรทัศน์ซีรีส์**
พิมพ์ชนกมีผลงานครั้งแรกโดยรับบทนักแสดงสมทบในละครเรื่องทะเลสาบสีเลือด ออกอากาศที่สถานีโทรทัศน์ไอทีวี ช่วงเดือนมกราคม พ.ศ. 2550 ต่อมา พิมพ์ชนกได้ทำสัญญาเข้าสังกัดสถานีโทรทัศน์สีกองทัพบกช่อง 7 มีระยะเวลา 7 ปี เริ่มจากปลายปี พ.ศ. 2552
ผลงานละคร/ซีรีส์

**ผลงานเพลง**
 2553  เพลงประกอบละคร วัยป่วนก๊วนล่าฝัน
** เพลง เพราะเธอ
** เพลง การเดินทางที่แสนไกล (รวมนักแสดง)- 2555 เพลงประกอบละคร "อสูรน้อยในตะเกียงแก้ว"
** เพลง เสกรัก...ให้เธอได้รู้ (ร่วมกับ อัญรินทร์ ธีราธนันพัฒน์)- 2556 เพลงประกอบละคร "ลูกไม้หลากสี"
** เพลง ขอบคุณที่รักกัน (ร่วมกับ โตนนท์, มิก, สเตฟานี่)- 2558 เพลงประกอบภาพยนตร์ 2538 อัลเทอร์มาจีบ
** เพลง สายตา- 2559 เพลงประกอบละคร "บัลลังก์หงส์" 
** เพลง สัญญาจากหัวใจ (ใบเฟิร์นร้อง)

**ผลงานมิวสิกวิดีโอ**
2547 เพลง น้ำลาย ของ ซิลลี่ ฟูลส์​
*2549 เพลง เรื่องธรรมดา ของ เจมส์ เรืองศักดิ์​
*2549 เพลง เรารักแม่ ของ รวมศิลปินอาร์เอส
*2549 เพลง 14 อีกครั้ง ของ เสก โลโซ​
*2552 เพลง เจ็บหัวใจ ของ เสก โลโซ​
*2552 เพลง เพลงนี้ ของ สิงโต เดอะสตาร์​
*2553 เพลง สิ่งเล็ก ๆ ที่เรียกว่ารัก ของ ธนกฤต พานิชวิทย์​
*2555 เพลง บาลาชู บาชู / เสกรัก...ให้เธอได้รู้ (ประกอบละคร อสูรน้อยในตะเกียงแก้ว)
*2556 เพลง พระราชาเป็นประมุขของประชาชน เพลงเทิดพระเกียรติ "ในหลวง" (รวมนักแสดงช่อง 7​)
*2558 เพลง สายตา (ประกอบภาพยนตร์ 2538 อัลเทอร์มาจีบ)
*2559 เพลง สัญญาจากหัวใจ (ประกอบละคร บัลลังก์หงส์)
*2560 เพลง จีบ… (May I) ของ แหนม รณเดช​
*2560 เพลง จะมีวันของฉันไหม ของ นิว​จิ๋ว​ (ประกอบละคร หลงไฟ​)
*2561​ เพลง​ คิดถึงจัง (มาหาหน่อย)​ ของ​ โอ๊ต ปราโมทย์​ 
*2562​ เพลง Sexy Sexy​ ของ Lipta​ feat. OG-Anic ฟังเพลง
*2562​ เพลง​ เรา​ ของ​ Cocktail 
*2562 เพลง All For Love (ใจให้ไป) 
*2563​ เพลง​ วิ้งเนียนเด้ง​ Baifern​ x​ Ing On
*2564​ เพลง​ แป๊บ (Please) URBOYTJ​ x​ อิงอร
*2564​ เพลง​ Chin Up ทอม​ อิศรา​ x​ ลูกหว้า​ พิจิกา​ x​ SENKA
*2568 เพลง ห้องสี่มุมซ้าย ปาล์มมี่

**ผลงานคอนเสิร์ต**
J ADRENALINE 360 CONCERT (2019) ศิลปิน เจ เจตริน

**ผลงานพากย์เสียง**
พากย์เสียงเกม ROV สกิน Sacred Sentinel Arum (2019)
*พากย์เสียงภาษาไทยตัวละคร "มู่หลาน" ในภาพยนตร์ Mulan (2020)

**ผลงานพิธีกร**
ออนไลน์ - พ.ศ. 2564 : FERNZONE EP.1 ทุกวันเสาร์ เว้นเสาร์เวลาเที่ยงตรง ทางช่อง YouTuber:FERNZONE Channel คู่กับ คุณเฟิร์น เป็นผู้จัดการของใบเฟิร์น

**รางวัล**

**อ้างอิง**

**แหล่งข้อมูลอื่น**
 Pimchanok.Luevisadpaibul- baifernbah- baifernbahhhhh- anurinn
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:ชาวไทยเชื้อสายจีน
หมวดหมู่:นักยิมนาสติกลีลา
หมวดหมู่:นักแสดงวัยรุ่นชาวไทย
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:นักพากย์ชาวไทย
หมวดหมู่:นักพากย์การ์ตูน
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลในยุครัชกาลที่ 9